পশুপালকসকলে বেমাৰী গৰু-ম ’ হৰ চিকিৎসাত সঘনে ব্যৱহাৰ কৰা পশুৰ দৰৱ ডাইক্ল ’ ফেনাকৰ বিৰুদ্ধে এখন যুদ্ধ ঘোষণাৰে শগুণ সংৰক্ষণ কাৰ্যসূচী আৰম্ভ হৈছিল। ২০০৬ চনত পশুৰ দৰৱত ডাইক্ল ’ ফেনাকৰ ব্যৱহাৰ নিষিদ্ধ কৰে। কিন্তু পশুপালকসকলে ডাইক্ল ’ ফেনাক থকা মানুহৰ দৰৱ ব্যৱহাৰ কৰিবলৈ লয়। কেন্দ্ৰীয় স্বাস্থ্য আৰু পৰিয়াল কল্যাণ মন্ত্ৰালয়ে অলপতে ঔষধ আৰু প্ৰসাধন সামগ্ৰী (ষষ্ঠ সংশোধন) নীতি ২০১৫ৰ অধীনত মানুহৰ ডাইক্ল ’ ফেনাকৰ ডাঙৰ বটল নিষিদ্ধ কৰিছে। ৩০ৰ পৰা ১০০ মিঃলিঃ পৰ্যন্ত পৰিমাণৰ পৰিবৰ্তে ডাইক্ল ’ ফেনাক এতিয়া ৩ মিঃলিৰ বটলতহে পোৱা যাব। পশুৰ ডাইক্ল ’ ফেনাকৰ পৰিবৰ্তে ব্যৱহাৰ কৰিব পৰা মেলোক্সিকেম নামৰ এটা নিৰাপদ কিন্তু দামী ঔষধ আছে। কিন্তু পশুপালকসকলে ইয়াক ব্যৱহাৰ কৰিব নিবিচাৰে। দামৰ কাৰণেও আৰু ডাইক্ল ’ ফেনাকতকৈ মেলোক্সিকেমে লেহেমীয়া গতিত কাম দিয়ে বাবেও। গৰু ম ’ হৰ শৱ খাই জীৱন ধাৰণ কৰা শগুণৰ বাবে অতি কঢ়া ডাইক্ল ’ ফেনাকৰ উপৰি কেতিয়াবা কীটনাশকো ইহঁতৰ মৃত্যুৰ কাৰক হয়। মানুহে শিয়াল বা বনৰীয়া কুকুৰ মাৰিবলৈ কীটনাশক ছটিওৱা জন্তুৰ মৰাশৰ খাইও প্ৰায়ে শগুণ মৰে। পৰিচ্ছন্নতাৰ ক্ষেত্ৰত শগুণৰ ভূমিকাৰ বিষয়ে নাজানি বহু লোকে শগুণক অমংগলীয়া প্ৰাণী বুলি ভাবে। ২০ বছৰীয়া পল্লবী দাসৰ দৰে কিছুমানে বহুত দূৰৰ পৰাই খাদ্যৰ সম্ভেদ পোৱা তীক্ষ্ণ দৃষ্টিশক্তিসম্পন্ন এই চৰাইবিধৰ বিষয়ে থকা ভুল ধাৰণা আঁতৰাবলৈ চেষ্টা কৰি আহিছে। পল্লবী নামৰ শিপিনীগৰাকীয়ে নিজে বোৱা গামোছাত এযোৰ শগুণৰ নক্সা তুলিছে। শগুণ সংৰক্ষণৰ বিষয়ে সজাগতা সৃষ্টিৰ বাবে তেঁও এই গামোছাবোৰ মাধ্যম হিচাপে ব্যৱহাৰ কৰিছে।